CELEX: 62018TN0138
Language: sk
Date: 2018-02-28 00:00:00
Title: Vec T-138/18: Žaloba podaná 28. februára 2018 – De Esteban Alonso/Komisia

4.6.2018   
            
            
               SK
            
            
               Úradný vestník Európskej únie
            
            
               C 190/30
            
         Žaloba podaná 28. februára 2018 – De Esteban Alonso/Komisia
   (Vec T-138/18)
   (2018/C 190/53)
   Jazyk konania: francúzština
   
      Účastníci konania
   
   
      Žalobca: Fernando De Esteban Alonso (Saint-Martin-de-Seignanx, Francúzsko) (v zastúpení: C. Huglo, avocat)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               uložil OLAF povinnosť predložiť úplné znenie správy z 19. marca 2003,ktorá bola predložená vo veci Franchet a Byk/Komisia (T-48/05) v konaní pred Všeobecným súdom Európskej únie,
            
         
               —
            
            
               uložil Európskej komisii povinnosť zaplatiť sumu 1 102 291,68 eura (miliónstodvatisíc dvesto deväťdesiat jeden eur a šesťdesiatosem centov) akonáhradu spôsobenej ujmy s tým, že táto suma nemusí byť konečná, a to v nasledujúcom členení:
               
                           —
                        
                        
                           
                              z titulu nemajetkovej ujmy spôsobenej tým, že žalobca nikdy nebol vypočutý o skutkoch, na ktorých základe proti nemu bolo vedené vyšetrovanie, suma 60 000 eur,
                           
                        
                     
                           —
                        
                        
                           
                              z titulu ujmy spôsobenej protiprávnym, neodôvodneným aneprimeraným konaním Európskej komisie, ktorá pokračovala v konaniach, ktoré boli neopodstatnené a neboli založené na dôkazoch:
                           
                           
                                       —
                                    
                                    
                                       sumu 39 293,38 eura z titulu majetkovej ujmy súvisiacej strovami právneho zastúpenia advokátom,
                                    
                                 
                                       —
                                    
                                    
                                       sumu 872,74 eura z titulu majetkovej ujmy súvisiacej scestovným,
                                    
                                 
                                       —
                                    
                                    
                                       sumu 500 000 eur z titulu nemajetkovej ujmy súvisiacej snepopierateľným zásahom do žalobcovej dobrej povesti a jeho cti,
                                    
                                 
                                       —
                                    
                                    
                                       sumu 500 000 eur ako náhradu telesnej a nemajetkovej ujmysúvisiacej so zhoršením jeho zdravotného stavu,
                                    
                                 
                                       —
                                    
                                    
                                       sumu 2 125,56 eura ako náhradu majetkovej ujmy súvisiacej s nákladmi na lekárske vyšetrenie a so zdravotnými nákladmi.
                                    
                                 
                     
         
               —
            
            
               
                  uložil Európskej komisii povinnosť zaplatiť sumu 3 000 eur z titulu nenahraditeľných výdavkov a tiež náhradu všetkých trov konania s tým, že nemusí ísť o konečnú sumu.
               
            
         
      Dôvody a hlavné tvrdenia
   
   Na podporu žaloby uvádza žalobca jediný žalobný dôvod založený na protiprávnosti konania Európskej únie a na závažných pochybeniach, ktorých sa dopustila tým, že nerešpektovala po prvé zásadu riadnej správy vecí verejných, po druhé povinnosť konať s náležitou starostlivosťou a po tretie zásadu práva na obhajobu v rozpore s článkami 41 a 48 Charty základných práv.